126. löggjafarþing 2000–2001.

Þskj. 1341 — 389. mál.

Breytingartillögur

við frv. til l. um breyt. á l. um lax- og silungsveiði, nr. 76/1970, með síðari breytingum.

Frá minni hluta landbúnaðarnefndar (SJóh, ÞBack, GÁS).

1.	Við 3. gr. 1. málsl. 1. efnismgr. orðist svo: Til fiskeldis eða hafbeitar þarf rekstrarleyfi veiðimálastjóra að fenginni umsögn dýralæknis fisksjúkdóma, fisksjúkdómanefndar, veiðimálanefndar og Náttúruverndar ríkisins.

2.	Við 5. gr.

a.	1. málsl. 3. efnismgr. c-liðar (76. gr.) orðist svo: Veiðimálastjóri getur veitt undan
þágu til flutnings á eldistegundum sem ekki eru tilgreindar í rekstrarleyfi milli fisk
eldis- og hafbeitarstöðva svo og til flutnings á lifandi fiski og frjóvguðum hrognum milli ótengdra vatnasvæða að fenginni umsögn dýralæknis fisksjúkdóma, fisksjúk
dómanefndar, Náttúrufræðistofnunar Íslands og Náttúruverndar ríkisins.

b.	2. málsl. 5 efnismgr. e-liðar (78. gr.) orðist svo: Landbúnaðarráðherra getur einnig að fenginni umsögn dýralæknis fisksjúkdóma, veiðimálanefndar, veiðimálastjóra, Veiðimálastofnunar og Náttúruverndar ríkisins takmarkað eða bannað fiskeldi, haf
beit eða ákveðnar eldisaðferðir í einstökum fjörðum, flóum eða landssvæðum sem teljast sérstaklega viðkvæm gagnvart slíkri starfsemi.

3.	Við 7. gr. 1. og 2. málsl. 1. efnismgr. orðist svo: Í fiskeldisnefnd eiga sæti fimm menn. Landbúnaðarráðherra skipar nefndina til fjögurra ára í senn, einn án tilnefningar, einn samkvæmt tilnefningu sjávarútvegsráðherra, einn samkvæmt tilnefningu umhverfis
ráðherra, einn samkvæmt tilnefningu Veiðimálastofnunar og einn samkvæmt tilnefningu Hafrannsóknastofnunarinnar.